Ortheze

OrthezeEuskaltzaindiaren 149. araua: Euskal Herri inguruko exonimoak (frantsesez eta ofizialki Orthez, okzitanieraz Ortès) Pirinio Atlantikoak departamenduko eta Akitania Berria eskualdeko udalerria da.

 Geografia 
Paueko uhaitzak udalerria zeharkatzen du.Sandre datu-basea Bertatik mendebalderantz jotzen du eta herrigunearen gehiena bere ezkerraldeko ertzean dago (baita Santa Susana antzinako udalerria eta egungo auzoa eta industrialdea ere). Lac de l'Y grec (I grekoaren aintzira) alde batetik artifiziala da.

 Etxeak eta Auzoak 
 Abiatze
 Argagnon
 Castétarbe
 Santa Susana
 les Soarns

 Historia 
Hiriko aztarnarik antzinakoenak XI. mendekoak dira eta egungo alde zaharrean dauden bi eliza erromanikoak dira. Huen inguruan bi burgu sortu ziren eta ibaia zeharkatzen zuen zubi gotortu bat eraiki ondoren 1260 inguruan batu eta egungo udalerria sortu zuten.

XII. mendean, Ortheze Bearnoko bizkonderriko hiriburua izan zen, Morlaàs eta gero baina Paue baino lehen. Biarnoko kondeek Akizeko bizkondeetatik eskuratu zuten eta XIII. mendean zehar bertan kokatu zuten bere egoitza nagusia. XIV. mendeko bigarren aldean, Jean Froissart kronikariak Gaston III.a Febusen agindupeko Orthezeko Gortearen ospea barreiatu zuen. 1385ean hiriak 436 su zituen.Paul Raymond, Dictionnaire topographique Béarn-Pays basque

Joana III.a Nafarroakoak unibertsitate kalbinista eratu zuen hirian, non Theodore Beza irakaslea izan zen. 1569an Karlos IX.a Frantziakoaren fede katolikoaren aldeko aginduak hiriaren setioa suposatu zuen (Orthezeko gudua), azkenean Gabriel I.a Montgommerykoa higanoten kapitainak hartu zuena. 1684an, Nicholas Foucaultek, Luis XIV.a Frantziakoaren ordezkoa zena, arrakasta gehiago izan zuen eta orthezetarrek, itxuraz behintzat, protestantismo uko egin zuten. Hala ere, oraindik protestante ugari daude hirian. Napoleondar Gerretan, 1814ko otsailaren 27an, hiriaren iparraldean dauden muinoetan Wellingtongo dukeak Soult mariskala menderatu zuen.

1957an Lacqen gas naturala topatu zutenean, bertoko instalazioak eraikitzeko jende ugari ailegatu zen Orthezera eta biztanleen kopurua 7.200dik 11.000ra pasa zen. 1973an Santa Susana antzinako udalerriarekin batu eta Orthez-Sainte-Suzanne izeneko udalerri berria eratu zuten, gero Ortheze bakarrik izango zena.

 Demografia 

 Alkateak 
 Alkatea  Agintaldia  Alderdia  Hyppolite Blanc 1872-1881  Henri Vidal 1881-1882  Adrien Planté 1882-1896  Emmanuel Estaniol 1896-1900  Adrien Planté 1900-1910  Edouard Chassignet 1910-1912  Prosper Lacrouts 1912-1919  Joseph Casteignau 1919-1923  Jean Maillebiau 1923-1925  Georges Moutet 1925-1941  Alderdi Erradikal Sozialista André Daverat 1941-1945  Adolphe Detchebarne 1945-1947  Henri Cazenave 1953-1959  Henri Cazenave 1959-1965  Jacques Moutet 1965-1971  Jacques Moutet 1971-1977  Jacques Destandau 1977-1983  Jacques Destandau 1983-1989  René Ricarrère 1989-1995  PS René Ricarrère 1995-2001  PS Thierry Issartel 2001-2008  DVD Bernard Molères 2008-2014  PS

 Ikustekoak 
 San Petri eliza
 Santa Klararen monasterio frantziskotarra
 Tenplu protestantea, 1790ean eraikia.
 Montcada dorrea
 Zubi Zaharra, herriko irudi ezagunena dena.

 Kirolak 
Orthezeko kirol talderik nagusiena Pau-Orthez saskibaloi taldea da, 1984an Korać Kopa eta frantziar liga 9 aldiz irabazi dituena. Taldean NBAn ibilitako Boris Diaw, Gheorghe Muresan, Johan Petro, Mickaël Piétrus edo Antoine Rigaudeau jokalariak izan dira. Hala ere, 1989tik aurrera, pabilioia Pauen du.

 Orthezetar ezagunak 
 Gaston III.a Febus (1331-1391), Biarnoko kondea.
 Jacques Faget de Baure (1755-1817), politikari eta historialaria;
 Pierre-Charles Chesnelong (1820-1899), alkate eta senataria.
 Gaston Planté (1834-1889) fisikari eta asmatzailea.
 Francis Planté (1839-1934) piano-jotzailea.
 Paul Reclus (1847–1914) kirurgilaria.
 Georges Lakonbe (1879–1947) euskalaria.
 Alain Ducasse (1958) sukaldaria.
 Jean-Louis Curtis (1917-1995) idazlea.
 Corinne Touzet (1959) antzezlea.

 Herri eta hiri senidetuak 
Orthezek hurrengo udalerri senideak dituHiri senideen urtekaria :
 , 1993
 , 1999
 , 1985

 Erreferentziak 

 Kanpo estekak 
  Udalaren webgune ofiziala